text: Вирус провали контролната среща между Калиакра и Светкавица - БГ Футбол - Б група - Gong.bg
  Днешната контролна среща между отборите на Калиакра (Каварна) и Светкавица няма да се състои заради вирус в отбора на Търговище, информира старши треньорът на мълниите Пламен Донев. На сутрешната тренировка се оказало, че 13 от всичките 27 футболисти, които са в отбора, са повалени от вирус.
  Всичките футболисти са приети в болницата и след това освободени за домашно лечение. При това положение Светкавица отказа да пътува тази вечер за контролата в Каварна, която трябваше да започне в 20.00 часа.
  "Ще се постараем да съберем поне 14-15 души за утрешната ни проверка срещу Монтана, която ще се играе на стадион Огоста от 18.00 часа, каза още Пламен Донев. Ако не беше този вирус, щяхме да имаме нормален брой хора за двата мача".